b'\n_START_ARTICLE_\nAlle for to\n_START_SECTION_\nHandling\n_START_PARAGRAPH_\nTo \xc3\xa5r er g\xc3\xa5et, og det f\xc3\xb8r s\xc3\xa5 samment\xc3\xb8mrede trekl\xc3\xb8ver er splittet. Nikolai (Jonatan Spang) er p\xc3\xa5 pr\xc3\xb8vel\xc3\xb8sladelse og \xc3\xb8nsker at starte p\xc3\xa5 en frisk og er af kommunen blevet indlogeret i et meget belastet omr\xc3\xa5de. Br\xc3\xb8drene Ralf (Mick \xc3\x98gendahl) og Timo (Rasmus Bjerg) planl\xc3\xa6gger et kup, der b\xc3\xa5de involverer usaltet sm\xc3\xb8r, en slankekur og s\xc3\xa5gar en helikopter. Da Ralf og Timos kup rent faktisk lykkedes, \xc3\xb8nsker Nikolai at l\xc3\xa5ne penge til en ny lejlighed. Br\xc3\xb8drene har dog helt andre planer, og nyder nu at v\xc3\xa6re sammen som "alle for to". Men da de alle tre bliver snydt af bankdirekt\xc3\xb8ren William Lynge (Kim Bodnia), m\xc3\xa5 de igen st\xc3\xa5 sammen. Det besv\xc3\xa6rligg\xc3\xb8res dog af, at br\xc3\xb8drenes alkoholiserede far Arno (Kurt Ravn) er blevet en reality stjerne i De Fulde F\xc3\xa6dre.\n_START_SECTION_\nModtagelse\n_START_PARAGRAPH_\nAlle for \xc3\xa9n (2011) fik hovedsageligt d\xc3\xa5rlige anmeldelser, men trods dette blev filmen en succes i landets biografer og endte med at s\xc3\xa6lge 368.110 billetter. Den 12. september 2012 fandt i alt 12 testvisninger af Alle for to sted i henholdsvis 12 forskellige biografer: Palads, Kinopal\xc3\xa6et, BioCenter Kolding samt BioCenter Esbjerg, Herning, Hiller\xc3\xb8d, N\xc3\xa6stved, Odense, Randers, Taastrup, Aalborg og Aarhus. Efter testvisningen skulle de omkring 2000 inviterede mennesker som havde set den, svare p\xc3\xa5 et sp\xc3\xb8rgeskema hvad de syntes om filmen. 99% af alle var positivt stemt omkring filmen, og ville anbefale den til andre._NEWLINE_Rasmus Berg blev nomineret som "\xc3\x85rets Komiker" til Zulu Comedy Galla 2013 for sine roller i Live fra Bremen og for sin rolle som Timo i Alle for to.\n_START_SECTION_\nTrilogi\n_START_PARAGRAPH_\nFilmen er efterf\xc3\xb8lgeren til Alle for \xc3\xa9n fra 2011, og i februar 2017 havde Alle for tre premiere i de danske biografer'